arnastofnun/IGC-2024 huggingface dataset:
S-1935/2006

Ár 2006, miðvikudaginn 29. nóvember, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í máli nr. S-1935/2006: Ákæruvaldið gegn U-kk-þgf S-kk-þgf H-kk-þgf, sem dómtekið var samdægurs á grundvelli 125. gr. laga nr. 19/1991 um meðferð opinberra mála.

Lögreglustjórinn í Reykjavík höfðaði málið með ákæru útgefinni 7. nóvember 2006 á hendur ákærða, U-kk-þgf S-kk-þgf H-kk-þgf, kt. 000000-0000, óstaðsettum í hús, til refsingar fyrir brot á 1. og 4. mgr. 30. gr., sbr. 1. mgr. 36. gr. vopnalaga nr. 16/1998, með því að hafa, miðvikudaginn 26. apríl 2006, átt gasvopn, CS-úðabrúsa og borið á almannafæri við Hverfisgötu 58 í Reykjavík, en þar hafi hann úðað gasi í andlit nafngreinds manns.

Ákærði hefur borið fyrir sig sjálfsvörn í síðastgreindu sambandi og er því ekki mótmælt af hálfu ákæruvaldsins, enda ekki ákært fyrir atlögu með umræddu vopni. Með játningu ákærða fyrir dómi, sem samrýmist rannsóknargögnum málsins, eru framangreindar sakargiftir sannaðar og þykja þær rétt færðar til refsiákvæða í ákæru.

Brotin voru framin fyrir uppkvaðningu dóms 5. september 2006, en þá hlaut ákærði tólf mánaða óskilorðsbundið fangelsi fyrir auðgunarbrot og umferðarlagabrot. Ber því nú að dæma honum hegningarauka við þann dóm, sbr. 78. gr. almennra hegningarlaga nr. 19/1940, sem og við dóm 27. september 2006, en þann dag var ákærði sakfelldur fyrir umferðarlagabrot, án þess að honum væri gerð frekari refsing. Í ljósi þessa og með vísan til 77. gr. hegningarlaganna er ekki efni til að gera ákærða sérstaka refsingu í þessu máli. Samkvæmt 1. mgr. 165. gr. laga um meðferð opinberra mála ber hins vegar að dæma hann til greiðslu þóknunar skipaðs verjanda síns, sem tiltekin er í dómsorði að meðtöldum virðisaukaskatti.

Þ-kk-nf S-kk-nf fulltrúi Lögreglustjórans í Reykjavík sótti málið af hálfu ákæruvaldsins.

DÓMSORÐ:

Ákærða, U-kk-þgf S-kk-þgf H-kk-þgf, er ekki gerð refsing í málinu.

Ákærði greiði 40.000 króna þóknun skipaðs verjanda síns, K-kk-ef S-kk-ef hæstaréttarlögmanns.

J-kk-nf J-kk-nf
S-1946/2006

Ár 2006, miðvikudaginn 29. nóvember, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í máli nr. S-1946/2006: Ákæruvaldið gegn K-kvk-þgf Þ-kvk-þgf V-kvk-þgf, sem dómtekið var samdægurs á grundvelli a-liðs 1. mgr. 126. gr. laga nr. 19/1991 um meðferð opinberra mála.

Lögreglustjórinn í Reykjavík höfðaði málið með ákæru útgefinni 7. nóvember 2006 á hendur K-kvk-þgf Þ-kvk-þgf V-kvk-þgf, kt. 000000-0000, Ferjubakka 2, Reykjavík, fyrir fíkniefnalagabrot, með því að hafa, miðvikudaginn 24. maí 2006, haft í vörslum sínum 1,77 grömm af hassi, 0,12 grömm af amfetamíni og 0,28 grömm af kókaíni. Er háttsemin talin varða við 2. gr., sbr. 5. og 6. gr. laga nr. 65/1974 um ávana- og fíkniefni og 2. gr., sbr. 14. gr. reglugerðar nr. 233/2001 um ávana- og fíkniefni og önnur eftirlitsskyld efni, með áorðnum breytingum, og þess krafist að ákærða verði dæmd til refsingar og til að sæta upptöku á fíkniefnunum, sbr. 6. mgr. 5. gr. téðra laga og 2. mgr. 14. gr. nefndrar reglugerðar.

Ákærða mætti ekki við þingfestingu málsins í dag, þrátt fyrir að henni hefði verið birt ákæra og fyrirkall og ekki tilkynnti hún forföll. Verður málið því dæmt samkvæmt heimild í a-lið 1. mgr. 126. gr. laga um meðferð opinberra mála, enda var þess getið í fyrirkallinu að þannig gæti farið um meðferð málsins.

Með vísan til framanritaðs og skírskotunar til játningar ákærðu hjá lögreglu, sem samrýmist öðrum rannsóknargögnum, er umrædd háttsemi sönnuð og þykir hún rétt færð til refsiákvæða í ákæru. Þykir refsing hæfilega ákveðin 65.000 króna sekt í ríkissjóð, sem ákærða greiði innan fjögurra vikna frá dómsuppsögu, en sæti ella fangelsi í sex daga. Með vísan til ofangreindra laga- og reglugerðarákvæða skulu tilgreind fíkniefni upptæk til ríkissjóðs.

K-kvk-nf H-kvk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærða, K-kvk-nf Þ-kvk-nf V-kvk-nf, greiði 65.000 króna sekt í ríkissjóð innan fjögurra vikna frá dómsuppsögu, en sæti ella fangelsi í sex daga.

Gerð eru upptæk til ríkissjóðs 1,77 grömm af hassi, 0,12 grömm af amfetamíni og 0,28 grömm af kókaíni, svo haldlögð voru 24. maí 2006.

J-kk-nf J-kk-nf
S-1957/2006

Mál þetta var höfðað með ákæru lögreglustjórans í Reykjavík, dagsettri 8. nóvember sl., á hendur I-kk-þgf G-kk-þgf S-kk-þgf, kt. 000000-0000, Faxabraut 25b, Reykjanesbæ, „fyrir eftirtalin hegningar- og vopnalagabrot framin í Reykjavík laugardagskvöldið 29. apríl 2006 sem hér greinir:

1. Brot gegn valdstjórninni með því að hafa á bifreiðastæði við Möðrufell 13 hótað lögreglumanninum H-kk-þgf B-kk-þgf S-kk-þgf, sem þar var að sinna skyldustörfum, en ákærði gekk að lögreglumanninum og tók fjaðurhníf úr vasa sínum og hélt honum í krepptum hnefa en háttsemin var til þess fallin að verkja með H-kk-þgf B-kk-þgf ótta um líf sitt og heilbrigði.

2. Vopnalagabrot með því að hafa á sama stað og tíma er í 1. tölulið greinir, haft í vörslum sínum ofangreindan fjaðurhníf.

3. Brot gegn valdstjórninni með því að hafa í lögreglubifreið á leið að lögreglustöðinni við Hverfisgötu ítrekað hótað lögreglumönnunum H-kk-þgf B-kk-þgf S-kk-þgf og G-kk-þgf R-kk-þgf S-kk-þgf lífláti og hótað að lífláta fjölskyldu G-kk-ef R-kk-ef.

Brot samkvæmt 1. og 3. tölulið telst varða við 1. mgr. 106. gr. almennra hegningarlaga nr. 19/1940, sbr. lög nr. 82/1998 og lög nr. 101/1976. Brot samkvæmt 2. tölulið telst varða við b-lið 2. mgr. 30. gr., sbr. 1. mgr. 36. gr. vopnalaga nr. 16/1998.

Þess er krafist að ákærði verði dæmdur til refsingar .”

Ákærði hefur játað brot sín fyrir dóminum. Er játning hans í samræmi við önnur gögn málsins og verður hann sakfelldur fyrir brot sín, en þau eru í ákæru réttilega heimærð til refsiákvæða.

Samkvæmt sakavottorði ákærða hlaut hann skilorðsbundna frestun á ákæru, 23. maí 2002 fyrir þjófnað og tilraun til þjófnaðar. Hann hlaut dóm 12. október 2005, 180.000 króna sekt, fyrir ölvunarakstur og akstur án ökuréttinda. Var hann þá sviptur ökurétti í 14 mánuði frá 4. nóvember 2005. Á árinu 2006 hefur hann gengist undir þrjár lögreglustjórasektir vegna brota gegn umferðarlögum og brotum gegn ávana- og fíkniefnalögum, síðast með sekt 8. ágúst 2006.

Brot þau sem ákærði hefur verið sakfelldur fyrir í máli þessu eru alvarleg brot gegn valdstjórninni og þau voru algerlega tilefnislaus.

Að þessu virtu verður refsing ákærða fangelsi í 45 daga en fresta skal fullnustu refsingar og falli hún niður að liðnum 2 árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

I-kvk-nf E-kvk-nf héraðsdómari, kveður upp dóm þennan.

D ó m s o r ð :

Ákærði, I-kk-nf G-kk-nf S-kk-nf, sæti fangelsi í 45 daga en fresta skal fullnustu refsingar og falli hún niður að liðnum 2 árum frá uppkvaðningu dóms þessa að telja haldi ákærði almennt skilorð 57. gr. almennra hegningarlaga nr. 19/1940.

I-kvk-nf E-kvk-nf.
S-1963/2006

Ár 2006, miðvikudaginn 6. desember, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í málinu nr. S-1963/2006: Ákæruvaldið gegn S-kk-þgf J-kk-þgf, sem dómtekið var samdægurs á grundvelli heimildarákvæðis a-liðs 1. mgr. 126. gr. laga nr. 19/1991 um meðferð opinberra mála.

Lögreglustjórinn í Reykjavík höfðaði málið með ákæru útgefinni 6. nóvember 2006 á hendur ákærða, S-kk-þgf J-kk-þgf, kt. 000000-0000, Háholti 11, Hafnarfirði, til refsingar og sviptingar ökuréttar fyrir brot á 1., sbr. 3. mgr. 45. gr., sbr. 1. mgr. 100. gr. umferðarlaga nr. 50/1987 með áorðnum breytingum, með því að hafa, aðfaranótt laugardagsins 30. september 2006, ekið bifreiðinni SL-493 undir áhrifum áfengis um miðbæ Reykjavíkur, svo sem nánar er lýst í ákæru.

Ákærði sótti ekki þing við þingfestingu málsins í dag, þrátt fyrir að honum hefði verið birt ákæra og fyrirkall og ekki tilkynnti hann forföll. Verður málið því dæmt samkvæmt heimild í a-lið 1. mgr. 126. gr. laga um meðferð opinberra mála, enda var þess getið í fyrirkallinu að þannig gæti farið um meðferð málsins.

Með vísan til framanritaðs og skírskotunar til játningar ákærða hjá lögreglu, sem samrýmist öðrum rannsóknargögnum, þar á meðal niðurstöðu rannsóknar á vínandamagni í blóðsýni úr ákærða (2,78‰), er framangreind háttsemi sönnuð og þykir hún rétt færð til refsiákvæða í ákæru.

Samkvæmt sakavottorði ákærða hefur hann ekki sætt refsingu á síðastliðnum tæpum tíu árum. Með hliðsjón af því þykir refsing hæfilega ákveðin 160.000 króna sekt í ríkissjóð. Greiði ákærði ekki sektina innan fjögurra vikna frá dómsbirtingu skal koma hennar í stað tólf daga fangelsi. Þá ber að kröfu ákæruvaldsins og með vísan til 101. og 102. gr. umferðarlaga með áorðnum breytingum að svipta ákærða ökurétti í tvö ár frá dómsbirtingu að telja og frestar áfrýjun ekki verkun dóms að því leyti. Loks ber samkvæmt 1. mgr. 165. gr. laga um meðferð opinberra mála að dæma ákærða til að greiða 23.892 krónur í sakarkostnað vegna nefndrar alkóhólrannsóknar.

S-kk-nf Þ-kk-nf yfirlögfræðingur Lögreglustjórans í Reykjavík sótti málið af hálfu ákæruvaldsins.

DÓMSORÐ:

Ákærði, S-kk-nf J-kk-nf, greiði 160.000 króna sekt í ríkissjóð innan fjögurra vikna frá dómsbirtingu, en sæti ella fangelsi í tólf daga.

Ákærði er sviptur ökurétti í tvö ár frá dómsbirtingu að telja og frestar áfrýjun ekki verkun dóms að því leyti.

Ákærði greiði 23.892 krónur í sakarkostnað.

J-kk-nf J-kk-nf
S-1988/2006

Ár 2006, miðvikudaginn 6. desember, er dómþing Héraðsdóms Reykjavíkur háð í Dómhúsinu við Lækjartorg af J-kk-þgf J-kk-þgf héraðsdómara og dómur kveðinn upp í málinu nr. S-1988/2006: Ákæruvaldið gegn M-kk-þgf H-kk-þgf K-kk-þgf, sem dómtekið var samdægurs sem játningarmál samkvæmt 125. gr. laga nr. 19/1991 um meðferð opinberra mála.

Lögreglustjórinn í Reykjavík höfðaði málið með ákæru útgefinni 14. nóvember 2006 á hendur ákærða, M-kk-þgf H-kk-þgf K-kk-þgf, kt. 000000-0000, Lambóli við Þormóðsstaðaveg, Reykjavík, til refsingar fyrir þjófnað samkvæmt 244. gr. almennra hegningarlaga nr. 19/1940, með því að hafa, föstudaginn 15. september 2006, stolið matvælum að verðmæti 1.133 krónur í verslun Bónus, Laugavegi 59, Reykjavík.

Með játningu ákærða fyrir dómi, sem samrýmist rannsóknargögnum málsins, er framangreind háttsemi sönnuð og þykir hún rétt færð til refsiákvæða í ákæru.

Ákærði er á sextugsaldri; drykkjumaður, öryrki og atvinnulaus. Hann á að baki langan afbrotaferil, á sviði hegningarlaga-, fíkniefnalaga- og umferðarlagabrota, sem heldur hefur dregið úr hin síðustu ár. Í kjölfar fjögurra mánaða fangelsisdóms 3. júní 2002 fyrir sviptingarakstur sást ákærði ekki á sakamannabekk fyrr en 20. ágúst 2004 er hann hlaut sex mánaða fangelsisdóm fyrir ölvunar- og sviptingarakstur. Við það tækifæri var áréttuð ævilöng svipting ökuréttar hans. Ákærði var næst dæmdur 3. mars 2005 fyrir þjófnað og hlaut fyrir vikið mánaðar fangelsi. Hefur sá dómur ítrekunaráhrif á brotið, sem hér er til meðferðar, sbr. 71. og 255. gr. almennra hegningarlaga. Verður litið til þessa við ákvörðun refsingar, sem og aldurs ákærða og sakaferils að öðru leyti. Á hinn bóginn þykir mega horfa til greiðrar játningar ákærða, lítilla hagsmuna, sem brotið beindist að og óverulegs tjóns, sem af háttseminni leiddi, en ákærði ásældist appelsínusafa, blaðlauk og grillaðan kjúkling í nefndri Bónus verslun, sem hann stakk inn á sig og var í kjölfarið staðinn að verki þegar hann hóf að kjammsa á fiðurfénu, banhungraður og ofurölvi, á verslunargólfinu. Þær aðstæður bera glöggt vitni að um tækifærisbrot var að ræða, framið í ærið þokukenndu ástandi. Þá telst brotið einkar smáfellt, ekki síst þegar raunverðmæti varanna er metið, í stað útsöluverðs samkvæmt ákæru. Að öllu þessu virtu þykir refsing hæfilega ákveðin fangelsi í tvo mánuði. Eins og hér stendur sérstaklega á þykir og rétt að skilorðsbinda þá refsingu, svo sem nánar greinir í dómsorði.

Samkvæmt 1. mgr. 165. gr., sbr. 164. gr. laga um meðferð opinberra mála ber að dæma ákærða til greiðslu þóknunar skipaðs verjanda síns, H-kk-ef I-kk-ef hæstaréttarlögmanns. Með hliðsjón af eðli og umfangi máls þykir hún hæfilega ákveðin 40.000 krónur, að meðtöldum virðisaukaskatti.

E-kk-nf E. L-kk-nf fulltrúi lögreglustjóra sótti málið af hálfu ákæruvaldsins.

DÓMSORÐ:

Ákærði, M-kk-nf H-kk-nf K-kk-nf, sæti fangelsi í tvo mánuði, en fresta skal fullnustu refsingarinnar og hún falla niður að liðnum þremur árum frá dómsuppsögu haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði 40.000 króna þóknun H-kk-ef I-kk-ef hæstaréttarlögmanns.

J-kk-nf J-kk-nf
S-2073/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 17. október sl. á hendur S-kk-þgf E-kk-þgf, Grandavegi 1, Reykjavík, fyrir kynferðisbrot, með því að hafa, á árunum 2002 til 2005, haft í vörslu sinni, á hörðum diski í turntölvu af gerðinni X-Blade, 259 ljósmyndir sem sýna börn á kynferðislegan og klámfenginn hátt, en myndirnar fundust við skoðun á framangreindri tölvu sem lögregla lagði hald á við húsleit á heimili ákærða að Grandavegi 1, föstudaginn 14. október 2005.

Þetta er talið varða við 4. mgr. 210. gr., almennra hegningarlaga nr. 19/1940, sbr. 7. gr. laga nr. 39/2000 og 2. gr. laga nr. 14/2002.

Þess er krafist að ákærði verði dæmdur til refsingar og til að sæta upptöku samkvæmt 1. tölulið 1. mgr. 69. gr. almennra hegningarlaga á framangreindri X-Blade turntölvu.

Af hálfu ákærða er krafist vægustu refsingar er lög leyfa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði hefur skýlaust játað brot sitt. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæðis í ákæru.

Ákærði hafði í vörslum sínum 259 ljósmyndir, sem sýna börn á ýmsum aldri, á kynferðislegan og klámfenginn hátt og eru margar myndanna mjög grófar. Telst brot hans því stórfellt. Þegar til þess er einnig litið að ákærði hefur ekki áður gerst sekur um refsiverða háttsemi þykir refsing hans hæfilega ákveðin fangelsi í þrjá mánuði og þykir mega fresta fullnustu refsingarinnar og falli hún niður að liðnum þremur árum frá birtingu dóms þessa að telja haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Samkvæmt 1. tölulið 1. mgr. 69. gr., almennra hegningarlaga er gerð upptæk framangreind X-Blade turntölva.

D ó m s o r ð :

Ákærði, S-kk-nf E-kk-nf, sæti fangelsi í 3 mánuði, en fresta skal fullnustu refsingarinnar og falli hún niður að liðnum þremur árum frá birtingu dóms þessa að telja haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955.

Upptæk er gerð X-Blade turntölva.

Á-kk-nf M-kk-nf
S-251/2006

Mál þetta, sem dómtekið var í dag, er höfðað með ákæru útgefinni af ríkislögreglustjóra 7. febrúar 2006 á hendur E-kk-þgf H-kk-þgf S-kk-þgf, Skriðu, Kjalarnesi, G-kk-þgf L. B-kk-þgf, Hafnargötu 42, Reykjanesbæ og K-kk-þgf Þ-kk-þgf, Kjarrmóa 20, Reykjanesbæ.

Ákærða G-kk-þgf sem formanni stjórnar einkahlutafélagsins Vanda, sem áður var Dælur, ákærða K-kk-þgf sem stjórnarmanni og ákærða E-kk-þgf H-kk-þgf sem framkvæmdastjóra í félaginu, sem tekið var til gjaldþrotaskipta með úrskurði Héraðsdóms Reykjaness 15. apríl 2004, eru gefin að sök brot gegn lögum um staðgreiðslu opinberra gjalda, með því að hafa ekki staðið Tollstjóranum í Reykjavík, í samræmi við það sem lög áskilja, skil á staðgreiðslu opinberra gjalda sem haldið var eftir af launum starfsmanna einkahlutafélagsins árið 2003, samtals að fjárhæð kr. 1.393.092,- og sundurliðast sem hér greinir:

Uppgjörstímabil

Júní kr. 372.634

Júlí kr. 333.327

Október kr. 217.503

Nóvember kr. 273.732

Desember kr. 195.896

Samtals: kr. 1.393.092

Þetta er talið varða við 2. mgr. 30. gr. laga nr. 45/1987 um staðgreiðslu opinberra gjalda, sbr. 2. gr. laga nr. 42/1995 og 1. gr. laga nr. 134/2005.

Þess er krafist að ákærðu verði dæmdir til refsingar.

Verjandi ákærðu krefst vægustu refsingar er lög leyfa og hæfilegrar þóknunar sér til handa.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærðu hafði verið gefinn kostur á að tjá sig um lagaatriði og ákvörðun viðurlaga.

Ákærðu hafa skýlaust játað brot sín. Sannað er með játningu ákærðu og öðrum gögnum málsins að ákærðu eru sekir um þá háttsemi sem þeim er gefin að sök og eru brot þeirra rétt heimfærð til refsiákvæða í ákæru.

Ákærðu hafa ekki áður sætt refsingu svo kunnugt sé. Með hliðsjón af brotum þeirra verður refsing til hvers þeirra ákveðin 300.000 króna sekt til ríkissjóðs sem greiðist innan fjögurra vikna frá uppkvaðningu dóms þessa að telja, en ella sæti ákærðu hver um sig fangelsi í 22 daga.

Ákærðu G-kk-nf og K-kk-nf greiði málsvarnarþóknun skipaðs verjanda síns, G-kk-ef Ó-kk-ef B-kk-ef héraðsdómslögmanns, 68.475 krónur að meðtöldum virðisaukaskatti. Ákærði E-kk-nf H-kk-nf greiði málsvarnarþóknun skipaðs verjanda síns, G-kk-ef B-kk-ef hdl. héraðsdómslögmanns, 68.475 krónur að meðtöldum virðisaukaskatti.

D ó m s o r ð :

Ákærðu, E-kk-nf H-kk-nf S-kk-nf, G-kk-nf L. B-kk-nf og K-kk-nf Þ-kk-nf, greiði hver um sig 300.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 22 daga.

Ákærðu G-kk-nf og K-kk-nf greiði málsvarnarþóknun skipaðs verjanda síns, G-kk-ef Ó-kk-ef B-kk-ef héraðsdómslögmanns, 68.475 krónur, að meðtöldum virðisaukaskatti.

Ákærði E-kk-nf H-kk-nf greiði málsvarnarþóknun skipaðs verjanda síns, G-kk-ef B-kk-ef héraðsdómslögmanns, 68.475 krónur, að meðtöldum virðisaukaskatti.

S-kk-nf S-kk-nf.
S-282/2006

Mál þetta var höfðað með ákæru lögreglustjórans í Reykjavík, dagsettri 21. febrúar sl., á hendur, Ó-kk-þgf A-kk-þgf, kt. 000000-0000, Súlunesi 18, Garðabæ „fyrir eignaspjöll, með því að hafa aðfaranótt sunnudagsins 1. maí 2005 í Lækjargötu í Reykjavík dældað lok farangursrýmis bifreiðarinnar AO-224 með því að slá í það.

Þetta telst varða við 1. mgr. 257. gr. almennra hegningarlaga nr. 19/1940.

Þess er krafist að ákærði verði dæmdur til refsingar. Í málinu gerir A-kk-nf E-kk-nf M-kk-nf, kt. 000000-0000, kröfu um að ákærði verði dæmdur til greiðslu skaðabóta að fjárhæð kr. 164.675 auk dráttarvaxta samkvæmt lögum um vexti og verðtryggingu nr. 38/2001 frá tjónsdegi til greiðsludags.”

Ákærði hefur játað brot sitt fyrir dóminum. Er játning hans í samræmi við önnur gögn málsins og verður hann sakfelldur fyrir brot sitt, en það er í ákæru réttilega fært til refsiákvæða.

Ákærði hefur samkvæmt sakavottorði aldrei sætt refsingum svo vitað sé. Þegar framangreint er virt er refsing ákærða ákveðin 65.000 króna sekt í ríkissjóð, en ákærði sæti ella 6 daga fangelsi verði sektin eigi greidd innan fjögurra vikna frá deginum í dag að telja.

Bótakrafa A-kk-ef E-kk-ef M-kk-ef byggist á áætlun á viðgerðarkostnaði bifreiðarinnar og hefur henni verið mótmælt. Því hefði verið þörf málflutnings um kröfuna, en ekki unnt að láta hann fara fram án þess að það ylli töfum á málinu. Með vísan til 5. mgr. 172. gr. laga nr. 19/1991 er bótakröfu A-kk-ef E-kk-ef M-kk-ef vísað frá dómi.

Af hálfu verjanda ákærða er ekki gerð krafa um málsvarnarþóknun.

I-kvk-nf E-kvk-nf kvað upp dóm þennan.

D ó m s o r ð :

Ákærði, Ó-kk-nf A-kk-nf, greiði 65.000 króna sekt í ríkissjóð innan fjögurra vikna frá uppkvaðningu dóms þessa, en sæti ella fangelsi í 6 daga.

Bótakröfu A-kk-ef E-kk-ef M-kk-ef er vísað frá dómi.

I-kvk-nf E-kvk-nf
S-284/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 21. febrúar 2006 á hendur S-kk-þgf I-kk-þgf J-kk-þgf, kt. [...], Stararima 63, Reykjavík, fyrir tilraun til fíkniefnalagabrots, með því að hafa laugardaginn 29. október 2005 í Hegningarhúsinu, Skólavörðustíg 9 í Reykjavík, reynt að móttaka 8,55 g af hassi sem falið var í sendingu sem komið var með í fangelsið að beiðni ákærða en fangaverðir fundu efnið við leit.

Þetta er talið varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985, sbr. lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002, sbr. 1. mgr. 20. gr. almennra hegningarlaga nr. 19/1940.

Þess er krafist að ákærði verði dæmd til refsingar og jafnframt að gerð verði upptæk 8,55 g af hassi, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001.

Ekki auðnaðist að hafa upp á ákærða þannig að unnt væri að birta fyrir honum sjálfum fyrirkall í máli þessu. Var því gefið út fyrirkall þann 11. maí sl. og það löglega birt í Lögbirtingarblaðinu með heimild í 2. mgr. 20. gr. laga nr. 19/1991 um meðferð opinberra mála. Var í fyrirkallinu tekið fram að yrði ekki sótt þing að forfallalausu gæti ákærði búist við að dómur yrði lagður á málið að honum fjarstöddum, sbr. 1. mgr. 126. gr. sömu laga. Ákærði sótti ekki þing og boðaði ekki forföll.

Dómurinn telur þannig sannað með vísan til ofanritaðs og gagna málsins að öðru leyti, að ákærði hafi framið þá háttsemi sem ákært er út af og er brot ákærða rétt heimfærð til refsiákvæða í ákærunni

Ákærði er fæddur í október 1985. Ákærði á að baki sakaferil frá árinu 2002. Hann var tvívegis dæmdur á árinu 2005 og gekkst í tvígang undir sáttir á því ári. Brot ákærða í þessu máli eru hegningarauki við dóm frá 21. nóvember 2005. Verður refsing því tiltekin eftir 78. gr. laga nr. 19/1940. Ákærði greiði 52.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 4 daga.

Upptæk eru gerð til ríkissjóðs 8,55 g af hassi sem lagt var hald á við rannsókn málsins.

D ó m s o r ð:

Ákærði, S-kk-nf I-kk-nf J-kk-nf, greiði 52.000 króna sekt til ríkissjóðs innan fjögurra vikna frá uppkvaðningu dóms þessa að telja, en sæti ella fangelsi í 4 daga.

Upptæk eru gerð til ríkissjóðs 8,55 g af hassi sem lagt var hald á við rannsókn málsins.

S-kk-nf S-kk-nf.
S-299/2006

Mál þetta, sem dómtekið var í dag, er höfðað með ákæru útgefinni af lögreglustjóranum í Reykjavík 28. febrúar 2006 á hendur H-kk-þgf K-kk-þgf H-kk-þgf, Vesturvallagötu 5, Reykjavík, fyrir þjófnað, með því að hafa aðfaranótt þriðjudagsins 24. janúar 2006 farið í heimildarleysi inn í húsnæði fyrirtækisins Iðusalir ehf., Lækjargötu 2a í Reykjavík, og stolið skjávarpa, 20 bjórflöskum og 6 hvítvínsflöskum, samtals að verðmæti 510.380 krónur.

Er brot þetta talið varða við 244. gr. almennra hegningarlaga nr. 19/1940.

Þess er krafist að ákærði verið dæmdur til refsingar.

Verjandi ákærða krefst vægustu refsingar er lög leyfa.

Ákærði hefur skýlaust játað brot sitt.

Farið var með mál þetta samkvæmt 125. gr. laga nr. 19/1991 og var það tekið til dóms án frekari sönnunarfærslu er sækjanda og verjanda ákærða hafði verið gefinn kostur á að tjá sig um lagaatriði og ákvörðun viðurlaga.

Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og er brot hans rétt heimfært til refsiákvæða í ákæru.

Ákærði er fæddur í maí 1976. Á árinu 2000 gekkst hann undir viðurlagaákvörðun vegna brota gegn ákvæðum umferðarlaga. Með vísan til sakarefnis máls þessa og ferils ákærða þykir mega við það una að ákvörðun refsingar yfir ákærða verði frestað með þeim hætti er í dómsorði greinir.

Verjandi ákærða hefur ekki gert tilkall til verjendaþóknunar.

D ó m s o r ð :

Frestað er ákvörðun refsingar ákærða, H-kk-ef K-kk-ef H-kk-ef, og falli hún niður að liðnum tveimur árum frá uppkvaðningu dóms þessa, haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

S-kk-nf S-kk-nf.